31. 12. 85 Επίσημη Εφημερίδα των Ευρωπαϊκών Κοινοτήτων Αριθ. C 354/5 
Γνωμοδότηση της Οικονομικής και Κοινωνικής Επιτροπής για την πρόταση οδηγίας του 
Συμβουλίου περί προσεγγίσεως των νομοθετικών, κανονιστικών και διοικητικών 
διατάξεων σχετικά με την εφαρμογή των αρχών για την ορθή εργαστηριακή πρακτική και 
για τον έλεγχο της εφαρμογής τους κατά τις αναλύσεις των χημικών ουσιών (') 
(85/C 354/04) 
Διαδικασία 
Στις 12 Αυγούστου 1985, το Συμβούλιο αποφάσισε με τις διατάξεις του άρθρου 100 της 
συνθήκης για την ίδρυση της Ευρωπαϊκής Οικονομικής Κοινότητας, να ζητήσει τη 
γνωμοδότηση της Οικονομικής και Κοινωνικής Επιτροπής για την παραπάνω πρόταση. 
Το τμήμα περιβάλλοντος, δημόσιας υγείας και κατανάλωσης, στο οποίο ανατέθηκε η 
προετοιμασία των σχετικών εργασιών, υιοθέτησε τη γνωμοδότηση του στις 3 Δεκεμβρίου 
1985 με βάση την εισηγητική έκθεση του κ. Vercellino. 
Η Οικονομική και Κοινωνική Επιτροπή, κατά τη 232η σύνοδο ολομέλειας της (συνεδρίαση 
της 18ης Δεκεμβρίου 1985), υιοθέτησε ομόφωνα την ακόλουθη γνωμοδότηση: 
1. Γενικές παρατηρήσεις 
1.1. Η ΟΚΕ υπενθυμίζει ότι η οδηγία 67/548/ΕΟΚ 
«περί ταξινομήσεως, συσκευασίας και επισημάνσεως 
των επικινδύνων ουσιών» επιβάλλει να γίνονται 
αναλύσεις των χημικών ουσιών πριν από τη διάθεση 
τους στην αγορά, με σκοπό να παρέχονται στοιχεία 
υψηλής ποιότητας και συγκρίσιμα όσον αφορά τις 
ιδιότητες των χημικών προϊόντων, καθώς και το κατά 
πόσο είναι αβλαβή για την υγεία του ανθρώπου και για 
το περιβάλλον. 
1.2. Η ΟΚΕ υπενθυμίζει τον εξής ορισμό που έδωσε ο 
ΟΟΣΑ: «οι ορθές εργαστηριακές πρακτικές συνδέο­
νται με τον τρόπο οργάνωσης των εργασιών και με τις 
συνθήκες υπό τις οποίες οι εργαστηριακές εργασίες 
προγραμματίζονται, πραγματοποιούνται, ελέγχονται, 
καταγράφονται και διαδίδονται». 
1.3. Η ΟΚΕ συμφωνεί με την Επιτροπή ως προς το 
ότι, για να επιτευχθεί αυτό το αποτέλεσμα, επιβάλλεται 
να εφαρμοσθούν αρχές ορθής εργαστηριακής πρακτι­
κής (GLP) που να είναι οι ίδιες σ' όλα τα κράτη μέλη, 
και τούτο για να αποφευχθεί η επανάληψη αναλύσεων 
λόγω ύπαρξης διαφορών μεταξύ αυτών των πρακτικών, 
για να μειωθεί το κόστος και η χρονική διάρκεια αυτών 
(0 ΕΕ αριθ. C 219 της 29. 8. 1985, σ. 6. των αναλύσεων, καθώς και για να καταργηθεί κάθε 
εμπόδιο στην ελεύθερη κυκλοφορία των προϊόντων 
τόσο σε κοινοτικό όσο και σε παγκόσμιο επίπεδο. 
1.4. Η ΟΚΕ συμφωνεί επίσης ως προς την πρόταση 
που περιλαμβάνεται στο άρθρο 2 της οδηγίας και 
σύμφωνα με την οποία υπάγεται στην αρμοδιότητα των 
κρατών μελών να εξασφαλίσουν την τήρηση των αρχών 
ορθής εργαστηριακής πρακτικής με τη διενέργεια 
επιτόπου επιθεωρήσεων των εργαστηρίων και ελέγχων 
των εργασιών σύμφωνα με τις διαδικασίες που έχουν 
καθορίσει τα κράτη μέλη. 
1.5. Η ΟΚΕ εγκρίνει συνεπώς την παρούσα πρόταση 
οδηγίας που έχει ως μοναδικό στόχο να καταστούν 
υποχρεωτικές στην Κοινότητα οι αρχές ορθής εργα­
στηριακής πρακτικής, καθώς και οι σχετικές διαδικα­
σίες ελέγχου που υιοθέτησε ο ΟΟΣΑ κατά τα έτη 1981 
και 1983. 
1.6. Η ΟΚΕ κρίνει πράγματι ότι επείγει η συμμόρφω­
ση προς αυτές τις διεθνείς συμφωνίες, τις οποίες 
εξάλλου έχουν υπογράψει όλα τα κράτη μέλη, αφού 
μάλιστα ανταποκρίνονται επαρκώς στις κοινοτικές 
προσπάθειες για αμοιβαία αποδοχή και αναγνώριση 
των εθνικών διαδικασιών σ' αυτό τον τομέα. Με τον 
τρόπο αυτό, θα αποτραπούν αρνητικές επιπτώσεις για 
τη θέση της χημικής βιομηχανίας της ΕΟΚ στην 
παγκόσμια αγορά εξαιτίας του κενού που υπάρχει 
σήμερα στην κοινοτική νομοθεσία. 
Βρυξέλλες, 18 Δεκεμβρίου 1985. 
Ο Πρόεδρος 
της Οικονομικής και Κοινωνικής Επιτροπής 
Gerd MUHR